Kotleba, Marek, poslanec NR SR (2021-02-03):
Ďakujem pekne za slovo. Vážené poslankyne a vážení poslanci, všetci dobre vieme, aká je momentálne situácia na celom svete, že každý jeden štát aspoň v Európskej únii sa snaží znižovať podiel skleníkových plynov, len Slovensko v tomto smere zjavne zaostáva. Nemyslím si to len ja, ale potvrdila to aj Európska komisia, ktorá, ktorá vo svojom rozhodnutí napísala, že využívanie alternatívnych palív na Slovensku je úplne nedostatočné. Aj keď na Slovensku sme sa posunuli k nejakej elektrifikácii a využívaniu elektrických vozidiel, ale čo sa týka alternatívnych palív, zaostávame aj za okolitými krajinami. Napríklad pre zaujímavosť si môžme povedať, len takých staníc LPG, ktorý je na Slovensku 369, tak v Českej republike je ich 980 a v Poľsku až 7 500. Samozrejme, nemôžme to brať až tak priamou úmerou, lebo to Poľsko je naozaj veľká krajina. Ale čo sa týka aj staníc na CNG, tak na Slovensku máme vybudovaných 15 staníc, na to v Českej republike je tých staníc až 210 a v Rakúsku až 152. A čo sa týka vodíkových staníc, tak tie na Slovensku ešte nemáme, v Čechách je zatiaľ otvorená len jedna a v Rakúsku je ich 5. A novelou tohto, tohto nášho zákona chceme zatraktívniť nákup vozidiel s alternatívnym pohonom, aby naozaj ten nákup takého vozidla bol aj pre toho konečného spotrebiteľa nejako výhodný, aby mal z toho aj nejaké výhody aj pri nákupe, pretože, ako dobre vieme, nákup takéhoto vozidla v súčasnosti je porovnateľný cenovkou s dieselovým vozidlom a popritom využívanie alternatívnych palív vozidlách bolo odskúšané už napríklad v mestskej hromadnej doprave aj v iných prímestských linkách. A naozaj tieto autobusy vytvárajú oveľa menej splodín CO2  a NO. Čiže táto podpora by mohla byť z takých viacerých smerov. V takom prvom bode by bola zmena poplatku pri evidencii vozidiel, pretože ako dobre vieme, tak v súčasnosti pri evidencii či už nových, alebo starších vozidiel sa poplatok skladá z takých dvoch zložiek. Jedna je ten základný poplatok, čo bolo 66 eur a 33, a tá druhá zložka, samozrejme, sa odvíjala podľa výkonu vozidla a koeficientom podľa veku. Ale keďže v tejto novele ide o priamy nákup nových vozidiel, tak, samozrejme, ten, tá druhá časť toho poplatku pri evidencii, tak o tejto by boli tieto vozidlá s alternatívnymi palivami oslobodené. A nešlo by iba o vozidlá, samozrejme, elektrické, prípadne hybridné vozidlá, ale takisto aj vozidlá na LPG, CNG, LNG a vodíkové vozidlá. To by bolo z takého prvého, prvého bodu. Po druhé vychádzali sme sčasti aj z Českej republiky, kde, kde vozidlá s alternatívnymi palivami sú oslobodené od cestnej dane. V súčasnosti na Slovensku sú elektrické vozidlá, hybridné vozidlá oslobodené o 50 %. O 50 % sú teda znížené cestnú daň. My by sme práveže chceli tieto vozidlá, aby boli úplne oslobodené. V Čechách, v Čechách to funguje už dlhodobo a tým pádom aj tá infraštruktúra na alternatívne palivá je úplne niekde inde ako na Slovensku. Úplne sa to tam posunulo. To sme mohli, to môžeme aj vidieť, čo sa týka tých CNG, LPG staníc, že je tam neporovnateľné väčšie množstvo. A poslednou takou, takou najväčšou nejakou, nejakým motivačným bodom by mohol nákup vozidla. Minulý rok bola na ministerstve hospodárstva vyhlásená výzva vo výške 5 mil. euro, kde záujemcovia sa mohli prihlásiť do elektronickej výzvy a mohli čerpať prostriedky v sume 5 000 euro na vozidlo s hybridným pohonom, ale plug-in hybridným, čiže vozidlom, ktoré sa mohlo, sa musí priamo nabíjať zo zásuvky. Alebo 8 000 euro na plne elektrické vozidlo. Táto výzva pôvodne bola plánovaná, táto výzva bola pôvodne plánovaná aj na vozidla s alternatívnym pohonom, ako je LPG a CNG, ale nakoniec sa z toho upustilo a boli to iba elektrické vozidlá a plug-in hybridné vozidlá, čiže tieto vozidlá s alternatívnym palivom boli vypustené. Výzva bola vraj na sumu 5 mil. euro. Bolo to robené elektronicky, bolo to dosť komplikované. Záujemcovia si museli dať žiadosť. Potom bola vyhlásená priamo elektronická, ako keby taká nieže akcia, ale výzva na predkladanie tých, tých žiadostí a táto suma 5 mil. euro sa minula za niekoľko minút. Čiže záujemcovia, ktorí sa niekde, nemali niečo kompletné, tak sa nakoniec k tým peniazom ani nedostali. My by sme touto novelou chceli, chceli urobiť takú jednoduchšiu verziu, ale to by sme, o tom by sme sa mohli baviť, až ak by to prešlo do druhého čítania, aby to, aby aj tí, tí starší, starší občania si vedeli kúpiť takéto vozidlo s alternatívnym pohonom a nemuseli by popritom robiť nejaké elektronické aukcie alebo elektronické podania. My plánujeme, že by sme chceli podporiť vozidlá s alternatívnym pohonom sumou, sumou 5-tisíc euro a bola by táto suma pre elektrické vozidlá, vozidlá s alternatívnym pohonom, čo sa týka LPG, CNG, LNG a vodíkové vozidlá a takisto aj plug-in hybridné vozidlá. Ďalšou, ďalšou by bolo ešte dotáciou, dotácia by bola na dodatočnú montáž splyňovacieho zariadenia, kde by sme dotáciou vedeli hradiť až 50 % nákladov celkovej realizácie montáže, ale, samozrejme, až do, samozrejme, maximálne do výšky 1 500 euro. Toto by boli také body, ktoré, ktoré, ktoré by to mohli ovplyvniť, aby naozaj, naozaj bol záujem o nákup takýchto vozidiel a vedeli by sme sa aj my takou našou troškou, malou slovenskou pričiniť o to, aby sme vedeli znižovať tie CO2 a podobné emisie. Ďakujem pekne. Prípadne, ak nejaké otázky, odpoviem.